Document ID: /roh_data/filtered/fineweb-2-filterrobots_roh.jsonl.gz/35013

La vischnanca da Samignun reagescha sin ils enguladitschs da bischutaria ch’i ha dà l’ultim temp. Sco ch’il president communal Walter Zegg ha ditg envers il schurnal regiun da SRF giaja surtut per la prevenziun.
Dapli surveglianza en il spazi public
Tenor la polizia chantunala na tanschia però betg mo cun augmentar la preschientscha. Ins saja perquai vidlonder d’examinar mesiras ensemen cun la vischnanca. En il center stettian surtut meds tecnics. La vischnanca vesa per exempel ina surveglianza cun cameras en il spazi public. Las butias sezzas han per part gia quai. Plinavant vulan vischnanca e polizia er ina pli stretga collavuraziun cun las polizias talianas ed austriacas e las autoritads da duana.
Dapi il 2016 han laders rut èn tschintg giadas en bischutarias a Samignun. Il davos enguladitsch è stà ils 4 d'october da quest onn.
RR novitads 20:00